איתי מטק

איתי מטק (נולד ב-22 באוקטובר 1984) הוא קצין בצה"ל בדרגת אלוף-משנה, המשמש מפקד חטיבת עציון. קודם לכן שימש מפקד בא"ח עוז ומפקד גדוד 12.

ביוגרפיה 
מטק, בנם של דורית ודוד מטק. אביו שירת כמפקד סיירת גולני. דודו  בעל עיטור העוז, נהרג במהלך מלחמת יום הכיפורים בקרב על החרמון.

התגייס לצה"ל והתנדב לסיירת מטכ"ל. לאחר טירונות צנחנים החל מסלול הכשרה כלוחם ביחידה. לאחר שנשר מהיחידה, שובץ בחטיבת גולני והתקבל לפלס"ר גולני. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לפלס"ר ומונה למפקד צוות. בהמשך שירת כמפקד פלוגה בחטיבת גולני. לאחר מכן מונה למפקד פלס"ר גולני, ושימש בתפקיד בין השנים 2010–2011. בהמשך שירת כמפקד פלגה ביחידת שלדג. לאחר מכן מונה לסגן מפקד גדוד 13.

ביולי 2018 הועלה לדרגת סא"ל ומונה למפקד גדוד 12, והוביל אותו בפעילות מבצעית. באחת מן הפעילויות הרגו הוא וחייליו ארבעה מחבלים בגבול רצועת עזה, בתפקיד זה שימש עד 23 ביוני 2020. בשנת 2020 מונה למפקד בא"ח עוז, תפקיד בו שירת עד שנת 2022. ב-14 בספטמבר 2022 הועלה לדרגת אל"ם ומונה למפקד חטיבת עציון.

חיים אישיים 
מטק מתגורר בנהלל, נשוי להדס ואב לארבעה. בעל תואר ראשון במשפטים מהקריה האקדמית אונו.

קישורים חיצוניים

הערות שוליים 

מפקדי סיירת גולני
לוחמי יחידת שלדג
מפקדי גדודים בחטיבת גולני
מפקדי חטיבת עציון
אלופי-משנה בצה"ל
בוגרי הקריה האקדמית אונו: משפטים
נהלל: אישים
ישראלים שנולדו ב-1984